שמואל וילוז'ני

שמואל (שמוליק) וילוז'ני (נולד ב-10 בינואר 1954) הוא שחקן, קומיקאי, סטנדאפיסט ובמאי תיאטרון ישראלי, זוכה פרס אופיר לשחקן המשנה הטוב ביותר. וילוז'ני נחשב לאחד מה"אבות המייסדים" של אומנות הסטנדאפ בישראל.

 ביוגרפיה 
שמואל וילוז'ני נולד ברמת גן, לאב ניצול השואה. גדל בשדה יעקב ובכפר הילדים והנוער "הדסים", מקום בו אביו מרדכי שימש מדריך נוער. הוא סיים את לימודי התיכון ב"תלמה ילין". בצעירותו למד ריקוד בסטודיו של רוני סגל ובמסגרת זאת הופיע בטקסים של מכון "משואה". ושירת וילוז'ני כחבר בלהקת פיקוד הצפון בשנת 1973 והוא בוגר בית הספר למשחק "בית צבי", שם סיים את לימודיו בשנת 1979.

וילוז'ני נחשב לאבי סצנת הסטנדאפ שפרחה בישראל החל מאמצע שנות השמונים. וילוז'ני מציין, כי הוא טס לניו יורק ושם צפה באדם עומד באחת הכיכרות ליד ברז כיבוי ומציג בפני העוברים והשבים באופן קומי. וילוז'ני הוקסם ממופע הרחוב ועם חזרתו לישראל החל להופיע במופעי סטנדאפ שופעי הגיגים פרועים, דבר שנחשב לחדשני בזמנו. הוא הקים יחד עם בן זיידל את המועדון קאמל קומדי קלאב בתל אביב בו התקיימו מופעים שונים בפורמט זה ושם התגלו סטנדאפיסטים צעירים.

לאחר שעלו סטנדאפיסטים צעירים בולטים, החל וילוז'ני להמעיט בהופעות הסטנדאפ ולהשתתף בעיקר בהצגות בתיאטרון וכשחקן מסך.

 קריירה 

 בתיאטרון 
וילוז'ני שיחק בשורה של הצגות, ואף ביים מספר הצגות. עם תפקידיו בתיאטרון הבימה נמנים: סבסטיאן ב"הלילה השנים עשר", הורציו ב"המלט", שניהם מחזות מאת שייקספיר, וולר ב"הקמצן" של מולייר, דייוויד ב"מחילה", טרופלדינו ב"משרתם של שני אדונים" (הצגה שהצליחה מאוד וזיכתה אותו בשבחי הביקורות), "הכתובה" וההצגה "אבנים בכיסים". בתיאטרון הספרייה ברמת גן גילם, בין השאר, את ג'ימי פורטר ב"הבט אחורה בזעם" מאת ג'ון אוסבורן ואת מר סליק, בהצגה בשם זה. בתיאטרון באר שבע שיחק את אוברון ב"חלום ליל קיץ" ואת אנטיפולוס מאפזוס ב"קומדיה של טעויות".

במהלך שנות ה-90 ביים הצגות לתיאטרון הבימה, כמו: "שנים עשר המושבעים", "המפקח בא", "גט 4 TWO" בכיכובו של שלמה וישינסקי והצגת יחיד שלו בשם "יהודי בחושך", העוסקת ביהודי מאנוסי ספרד.

ב-2003 עבר לתיאטרון הקאמרי, לאחר 9 שנות פעילות בתיאטרון הבימה. בקאמרי השתתף בהצגה "פרק ב'" מאת ניל סיימון ובבימויו של אלון אופיר ובהמשך גם ב"מכתבי אהבה", "אחורי הקלעים".

ב-2006 השתתף ב"יתוש בראש", לצד לימור גולדשטיין.

בשנת 2010 עלה עם הקומדיה "אסיר בלב העיר" מאת ניל סיימון ובבימויו של אלון אופיר בתיאטרון הקאמרי.

ב-2015 גילם את התפקיד הראשי במחזה "נשוי במנוסה" מאת ריי קוני בבימויו של אלון אופיר. ב-2016 החל לשחק ב"מלון רנדוו" מאת ז'ורז' פדו ובבימוי אודי בן-משה.

ב-2019 ו-2021 גילם את אביהו תשבי במחזה "השיבה" (במקביל לאוהד שחר) מאת איה קפלן ובבימויה בתיאטרון הקאמרי.

בשנת 2020 ו-2022 שיחק במחזה "מחוברים לחיים" בתיאטרון הקאמרי מאת אלי ביז'אווי ובבימויו של אלון אופיר, שמבוסס על הסרט הצרפתי משנת 2011.

 בקולנוע ובטלוויזיה 
וילוז'ני השתתף בסרטי קולנוע, רובם משנות ה-80. הוא זנח את הקריירה הקולנועית שלו בראשית שנות ה-90, בעיקר לטובת עולם התיאטרון. סרטו הראשון נקרא "הפנימייה" (1983) בו שיחק לצד אלון אבוטבול, וב"עדות מאונס" (1984) לצד אורי גבריאל ואושיק לוי. סרטו השלישי היה "השגעון הגדול" (1986) בו שיחק לצד ענת וקסמן, דב נבון וספי ריבלין. ב-1987 שיחק תפקיד ראשי כצעיר ניצול שואה בסרט "תל אביב - ברלין" ובתפקיד משני ב"לא שם זין", סרט שהתבסס על ספרו של דן בן אמוץ. ב-1992 השתתף בסרט "אישה זרה" של מיכל בת-אדם, ובסרטי הטלוויזיה "בּוּצֵ'ה", בבימוי של רם לוי ו"כל דיכפין" בבימויו של שמואל הספרי, בהפקת הערוץ הראשון. ב-1995 הפיק סרט תעודה בשם "אבא'לה בוא ללונה פארק", אותו ביימה ניצה גונן, שעוסק במערכת היחסים המורכבת שלו, כבן הדור השני לשואה, עם אביו ניצול השואה ומתאר את המסע שערכו יחדיו לאושוויץ. ב-2007 שיחק בסרט "תהילים" של רפאל נג'ארי. בשנת 2009 שיחק במחזה הטרגי "לארץ המובטחת" יחד עם קרן מור, ובקומדיה "כסף עובר ושווא" מאת ריי קוני, לצד אלון דהן וקרן מור.

בטלוויזיה הייתה לווילוז'ני פינת סטנד-אפ בתוכנית "זהו זה!" בשם "מקום בעמידה". הוא השתתף בסדרה הקומית "צה"ל 1" משנת 1997. הנחה את תוכנית הטיולים "זמן גליל" בערוץ 10. ב-2002 השתתף בסרט הטלוויזיה "שתי דקות מפארדיס" בבימויו של דני סירקין. ב-2003 השתתף בסדרה הקומית היומית "צימרים" בערוץ הראשון. שנתיים לאחר מכן השתתף בעונה השנייה של סדרת הדרמה "לתפוס את השמיים", וכמו כן הנחה את תוכנית הסאטירה "פקקים" בערוץ הספורט. ב-2007 גילם צייר במשבר נפשי שנכנס לקשר עם צעירה בסדרה "מסכים" ושיחק בסיטקום לילדים "בילי" בערוץ ג'טיקס. בשנת 2009 הופיע במיני-סדרה "תמיד אותו חלום" בערוץ הוט 3. בשנים 2008–2010 שיחק בסדרת הדרמה "עד החתונה" בדמותו של איתן, סופר שבוגד באשתו ועובר לגור עם סופרת צעירה. בדצמבר 2011 עלתה העונה השלישית של "חצויה", שם שיחק את מני המפיק. ב-2012 שיחק בסרט הקומדיה "חתולים על סירת פדלים". בשנת 2013 החל להשתתף בסדרה הקומית "בלתי הפיך", לצד עדי אשכנזי בערוץ 2, וכן החל להגיש לצד יעקב כהן את תוכנית האירוח והבידור "מחר שבת" בערוץ הראשון ושיחק בסרט "סוכריות". ב-2017 שיחק בסרט הקומדיה הרומנטית של רועי פלורנטין - "ואז היא הגיעה". בסוף אותה שנה החל לשחק בסדרת הדרמת-אקשן "המדרשה" ששודרה ברשת 13 בתפקיד הרמס"ד. ב-2019 שיחק בתפקיד הראשי בסרטו של אריק לובצקי "סדקים". ב-2021 השתתף בסדרתו של תום שובל "הד קולך", המשודרת בערוץ כאן 11. ביוני של אותה שנה השתתף בסדרה "זאת שלי".

משתתף בערוץ הקבלה עם הרב מיכאל לייטמן בסדרת שיחות על ספר תהילים.

ב-2022 השתתף בסרטו של יונה רוזנקיאר "הדרך לאילת", עליו זכה בפרס אופיר לשחקן המשנה הטוב ביותר.

ב-2023 השתתף בקליפ לשיר "הבא בתור" מתוך פרויקט "אלבום שקוף" המפתח תשתית לאומית להפניית לוחמים משוחררים שסובלים מפוסט טראומה לתהליכי שיקום.

ב-2024 שיחק בסרט "לא יום ולא לילה".

ב-2025 שיחק את פרופ' בן ציון ורבין בסדרה "המזח", בכאן 11. באותה שנה כיכב בוידאו קליפ של השיר "להיות נמר" של הסופרגרופ "הפטריקים".

 עשייה ציבורית פוליטית 
וילוז'ני כיהן כחבר מועצת עיריית תל אביב-יפו בשתי קדנציות (לא רצופות). ב-1989 התמודד בבחירות העירוניות בראש רשימת "שמואל וילוז'ני-העיר שלנו" שקיבלה מושב אחד במועצה. הוא נחשב לאופוזיציונר בולט כנגד ראש העיר דאז, שלמה להט. בתום הקדנציה פרש מהפוליטיקה, אך שב אליה ב-1998, אז גם התמודד על ראשות העירייה. רשימתו התחזקה מעט וקיבלה שני מנדטים במועצת העיר, ובבחירות לראשות העירייה דורג במקום השלישי אחרי רון חולדאי ודורון רובין, עם כ-13.5% מהקולות. סיעתו הייתה באופוזיציה במשך כל הקדנציה, שבסופה הכריז וילוז'ני כי לא יתמודד בבחירות הבאות, וכי הוא פורש מהפוליטיקה. כחבר המועצה שם דגש על בעיותיו של "האזרח הקטן" כגון נושא החנייה.

בשנת 2003, בעת הבחירות לכנסת השש עשרה, התמודד במקום החמישי ברשימת הירוקים לכנסת. מאז לא חזר לעשייה פוליטית.

חיים אישיים
וילוז'ני נשוי לאיריס ואב לארבעה. אחד מבניו הוא השחקן יהונתן וילוז'ני. הוא סיפר בראיון כי המסע שערך עם אביו גרם לו להקים משפחה בעצמו ולהמשיך את שרשרת הדורות.

בינואר 2025 חשף וילוז'ני שחלה בפרקינסוניזם.

 פילמוגרפיה 

 קולנוע 
שנהשם הסרטתיאור1983הפנימייהסרט נעורים בו שיחק לצד אלון אבוטבול; עוסק בחיי תלמידים במוסד חינוכי.1984עדות מאונסדרמה משפטית על תקיפה מינית; שיחק לצד אורי גבריאל ואושיק לוי.1986השגעון הגדולקומדיה סאטירית עם ענת וקסמן, דב נבון וספי ריבלין.1987תל אביב - ברליןגילם ניצול שואה צעיר בסרט דרמטי על זיכרון וזהות.לא שם זיןתפקיד משני בסרט המבוסס על ספרו של דן בן אמוץ; עוסק בחוויות חייל בשירות.1992אישה זרהסרט של מיכל בת-אדם; דרמה עדינה ופיוטית על קשרים וזהות.בּוּצֵ'הסרט טלוויזיה בבימוי רם לוי; עוסק בשאלות מוסריות ומלחמת לבנון.כל דיכפיןסרט טלוויזיה בבימוי שמואל הספרי; הופק לערוץ הראשון.1995אבא'לה בוא ללונה פארקסרט תיעודי שהפיק על יחסיו עם אביו ניצול השואה; בוים על ידי ניצה גונן.2007תהיליםסרט של רפאל נג'ארי; דרמה על התמודדות משפחתית עם היעלמות.2009לארץ המובטחתהופיע במחזה הטרגי לצד קרן מור.כסף עובר ושוואקומדיה מאת ריי קוני; שיחק לצד אלון דהן וקרן מור.2012חתולים על סירת פדליםסרט קומדיה ישראלי אבסורדי.2013סוכריותסרט דרמה רומנטית שעסק בקונפליקטים תרבותיים ופוליטיים.2017ואז היא הגיעהסרט קומדיה רומנטית בבימוי רועי פלורנטין.2019סדקיםשיחק בתפקיד הראשי בסרט של אריק לובצקי; דרמה פסיכולוגית.2022הדרך לאילתסרטו של יונה רוזנקיאר; וילוז'ני זכה בפרס אופיר לשחקן המשנה.2024לא יום ולא לילהדרמה ישראלית חדשה בהשתתפותו.

 בטלוויזיה 
שנהשם ההפקהתיאורשנות ה-80זהו זה! – "מקום בעמידה"פינת סטנד-אפ קבועה בתוכנית הסאטירה הפופולרית.1997צה"ל 1סדרה קומית שעסקה בצה"ל ובחיי היומיום של החיילים.תחילת שנות ה-2000זמן גלילתוכנית טיולים בהנחייתו בערוץ 10.2002שתי דקות מפארדיססרט טלוויזיה בבימוי דני סירקין.2003צימריםסדרה קומית יומית בערוץ הראשון.2005לתפוס את השמיים (עונה 2)דרמת נעורים; שיחק בתפקיד אורח.פקקיםהנחה את תוכנית הסאטירה בערוץ הספורט.2007מסכיםגילם צייר במשבר נפשי שנקשר רגשית לצעירה.2007ביליסיטקום לילדים בערוץ ג'טיקס.2008–2010עד החתונהשיחק את איתן, סופר שבוגד באשתו.2009תמיד אותו חלוםמיני-סדרה בערוץ הוט 3.2011חצויה (עונה 3)שיחק את מני, מפיק מוזיקלי; סדרת פנטזיה לנוער.2013בלתי הפיךקומדיה משפחתית לצידה של עדי אשכנזי בערוץ 2.מחר שבתתוכנית אירוח ובידור יחד עם יעקב כהן בערוץ הראשון.2017המדרשהסדרת דרמת-אקשן ברשת 13; גילם את הרמס"ד (ראש מערך ההדרכה).2021הד קולךסדרת דרמה של תום שובל בכאן 11.זאת שליסדרת טלוויזיה ששודרה ביוני באותה שנה.(ללא שנה)ערוץ הקבלה – "שיחות תהילים"משתתף בשיחות עם הרב מיכאל לייטמן על ספר תהילים.2025המזחבתפקיד פרופ' בן ציון ורבין. שודר בכאן 11.

 תיאטרון 
שנהשם ההצגהתפקיד / אייסקמחזאי / במאיתיאטרוןלא צוינההלילה השנים עשרסבסטיאןויליאם שייקספירהבימההמלטהורציוהקמצןוולרמולירמחילהדייווידשרתם של שני אדוניםטרופלדינוקרלו גולדוניהכתובהלא פורט תפקידאפרים קישוןאבנים בכיסיםלא פורט תפקידהבט אחורה בזעםג'ימי פורטרג'ון אוסבורןתיאטרון הספרייהמר סליקמר סליקחלום ליל קיץאוברוןויליאם שייקספירתיאטרון בר שבעקומדיה של טעויותאנטיפולוס מאפסוסשנות ה-90שנים עשר המושבעיםבמאירג'ינלד רוזהבימההמפקח באבמאיג'יי. בי. פריסטליגט 4 שתייםבמאייהודי בחושךובמאי בהצגת יחיד שחקןעוסק ביהודי מאנוסי ספרד2003פרק ב'שחקןניל סיימון / בימוי: אלון אופירהקאמרילא צוינהמכתבי אהבהשחקןאחורי הקלעיםשחקן2006יתוש בראששחקן2010אסיר בלב העירשחקןניל סיימון / בימוי: אלון אופיר2015נשוי במנוסהתפקיד ראשיריי קוני / בימוי: אלון אופיר2016מלון רנדוושחקןז'ורז' פדו / בימוי: אודי בן משה2019, 2021השבעהאביהו תשביאיה קפלן / בימוי: איה קפלן2020, 2022מחוברים לחייםשחקןאלי ביז'אווי / בימוי: אלון אופיר

פרסים בהם זכה
 1994: פרס רוזנבלום לאמנויות הבמה
 פרס פינקל
 2022: פרס אופיר לשחקן המשנה הטוב ביותר על תפקידו בסרט "הדרך לאילת"

לקריאה נוספת
 יורם יובל, ישראל - שיחת נפש, כנרת זמורה ביתן, 2012, עמודים 146 - 152.

 קישורים חיצוניים 












הערות שוליים

קטגוריה:אנשי הדור השני לשואה
קטגוריה:בדרנים ישראלים
קטגוריה:בוגרי בית צבי
קטגוריה:בוגרי פנימיית הדסים
קטגוריה:בוגרי תלמה ילין
קטגוריה:במאי תיאטרון ישראלים
קטגוריה:זוכי פרס אופיר: שחקן המשנה הטוב
קטגוריה:זוכי פרס פינקל
קטגוריה:זוכי פרס רוזנבלום
קטגוריה:חברי להקת פיקוד הצפון
קטגוריה:חברי מועצת העיר תל אביב-יפו
קטגוריה:סטנדאפיסטים ישראלים
קטגוריה:קומיקאים יהודים ישראלים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:ישראלים שנולדו ב-1954